Ła cołona sonora de un film ła xe l'insieme de łe cansoni che sona mentre l'axion del film xe drio ndar vanti. Spexo le cansoni xe messe in momenti 'mportanti del film , par dar risalto a un particolar momento e par far sì quest'ultimo se possa associar a ła canson. Quasi tuti i film de desso i gà na cołona sonora, che la pol essar scrita aposta par el film, opure la pol essar fata de canzon zà scrite prima. Nei primi ani dopo la nàsita del cinema, sicome no i gavea gnancora inventà el sonoro, serti film i gavea na colona sonora che la vegnea sonà dal vivo da n'orchestra presente in sala. Tra le colone sonore pi famose, ghe xe quele de Nino Rota, che el scrivea le musiche par i film de Federico Fellini, e quele de Ennio Morricone par i film de Sergio Leone. de frecuente capita difati che un grande regista el gavia el so conposidor preferito par la colona sonora, con cui el se cata ben e el forma un binomio indisolubile.